b'\n_START_ARTICLE_\nAntun Karagi\xc4\x87\n_START_PARAGRAPH_\nAntun Karagi\xc4\x87 (u ma\xc4\x91. dokumentima Karagity Antal)(Gara, Ma\xc4\x91arska, 2. lipnja 1913. - Pe\xc4\x8duh, Ma\xc4\x91arska, 1966.) je hrvatski knji\xc5\xbeevnik iz Ma\xc4\x91arske, iz Gare. Pisao je kazali\xc5\xa1ne komade i novele. Pripadnik je zajednice bunjeva\xc4\x8dkih Hrvata.\n_START_SECTION_\nO Karagi\xc4\x87u\n_START_PARAGRAPH_\nRodio se u Gari, u Ba\xc4\x8dkoj, nedaleko grada Baje._NEWLINE_Smatra ga se najboljim hrvatskim piscem iz ma\xc4\x91arskog dijela Ba\xc4\x8dke do sredine 20. stolje\xc4\x87a._NEWLINE_Onda\xc5\xa1njim komunisti\xc4\x8dkim vlastima u Ma\xc4\x91arskoj je bio nepodobni pisac._NEWLINE_Bio je organizator bunjeva\xc4\x8dkih Hrvata u Antifa\xc5\xa1isti\xc4\x8dkom frontu Slavena u Ma\xc4\x91arskoj krajem drugog svjetskog rata. Te je godine Federalna Hrvatska izaslala Jurja Andrassyja radi rje\xc5\xa1avanja pitanja Bajskog trokuta, a suradnici su Andrassyju za sjeveroisto\xc4\x8dne granice Hrvatske, odnosno za podru\xc4\x8dje Bajskog trokuta bili Bla\xc5\xa1ko Raji\xc4\x87, Grga Skenderovi\xc4\x87 i Vinko \xc5\xbdganec. Da bi se prikupilo podatke u svezi s mogu\xc4\x87im novim razgrani\xc4\x8denjem s Ma\xc4\x91arskom, odnosno da bi se pomoglo uklju\xc4\x8diti Bajski trokuta u novu Jugoslaviju na osnovi gospodarskog, prometnog i etnografskog interesa, anga\xc5\xbeiralo se dobavlja\xc4\x8de podataka. Tu su bili stru\xc4\x8dnjaci i lokalci (v.). Od stru\xc4\x8dnjaka bili su tu Mihovil Katanec i Matija Evetovi\xc4\x87, Laj\xc4\x8do Jaramazovi\xc4\x87, Mato \xc5\xa0krabalo i drugi. S druge strane, od lokalaca informacije je davao Antun Karagi\xc4\x87 iz Gare. Nepovoljne politi\xc4\x8dke okolnosti, sovjetsko protivljenje, nezainteresiranost jugoslavenskog dr\xc5\xbeavnog vrha odnosno kasnija odluka Vlade DF Jugoslavije da ne\xc4\x87e pokretati pitanje granice prema Ma\xc4\x91arskoj ako Ma\xc4\x91arska osigura jugoslavenskim manjinama autonomna prava u sferi kulture i obrazovanja, dovela je do toga da se pitanje tih granica vi\xc5\xa1e nikad nije pokretalo, a zatim kasniji sukob sa Staljinom, rezolucija Informbiroa zacementiralo je stanje. Zbog ovog je bio politi\xc4\x8dki nepodobnim u Ma\xc4\x91arskoj._NEWLINE_Njegova djela, objavljena i rukopisna je prikupio hrvatski etnograf iz Ma\xc4\x91arske \xc4\x90uro Frankovi\xc4\x87, obradio i objavio 2003. pod imenom Kazali\xc5\xa1ni komadi i novele.'